Source: http://www.tilegrafima.gr/nea/oaed-allages-sto-epidoma-anergias-teleftaies-eidiseis-tora/
Timestamp: 2017-11-19 06:43:39+00:00
Document Index: 465199

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Αλλαγές στο επίδομα ανεργίας- Τελευταίες ειδήσεις τώρα - Τηλεγράφημα
 Τελευταία ενημέρωση: 23-08-2017 | 12:50:20 - Πρώτη δημοσίευση: 21-08-2017 | 11:52:58
ΟΑΕΔ ΕΙΔΗΣΕΙΣ: Αναστολή και όχι διακοπή της επιδότησης ανεργίας προβλέπεται σε περιπτώσεις σποραδικής απασχόλησης ανέργων, σύμφωνα με διευκρινιστική ανακοίνωση του ΟΑΕΔ (oaed.gr). Ωστόσο, τα 70 ημερομίσθια ανά δωδεκάμηνο, προσδιορίζονται ως κριτήριο για την απώλεια δικαιωμάτων των εγγεγραμμένων ανέργων.
Οπως αναφέρει η διοίκηση του Οργανισμού, η επιδότηση αναστέλλεται και με νέα αίτηση του δικαιούχου επανέρχεται με την ολοκλήρωση της περιστασιακής του απασχόλησης.
Αναλυτικότερα, σύμφωνα με το άρθρο 92 του νόμου 4461/2017 για την «περιστασιακή εργασία των εγγεγραμμένων ανέργων»:
Σε ό,τι αφορά στους επιδοτούμενους ανέργους:
Α) Κατά τη διάρκεια της τακτικής επιδότησης ανεργίας τους, πραγματοποιούν ορισμένες ημέρες εργασίας, με την έναρξη της απασχόλησης, επέρχεται – αυτοματοποιημένα – η αναστολή της επιδότησης ανεργίας τους και πιστώνεται το αναλογούν – έως την έναρξη της εργασίας – επίδομα στον λογαριασμό του επιδοτούμενου.
Β) Με την καταγγελία ή τη λήξη της σύμβασης (έστω κι αν πρόκειται για εργασία μιας ημέρας), επαναχορηγείται – μετά από αίτηση του ανέργου – το υπόλοιπο της επιδότησης του, χωρίς συμψηφισμό της αμοιβής του με το επίδομα ανεργίας, όπως συνέβαινε έως τώρα.
Διαβάστε επίσης: ΟΑΕΔ- OAED: Τελευταία μέρα της διορίας για τις θέσεις στην υγεία
Γ) Εφόσον δεν υπερβούν τα 70 ημερομίσθια ανά δωδεκάμηνο, δεν μηδενίζει ο προηγούμενος σωρευμένος χρόνος ανεργίας που είχαν συγκεντρώσει ως την ημέρα έναρξης της περιστασιακής εργασίας τους.
Σε ό,τι αφορά στους μη επιδοτούμενους ανέργους:
Α) Δίνεται η δυνατότητα σε περίπου ένα εκατομμύριο εγγεγραμμένους ανέργους, εκ των οποίων 550.000 είναι μακροχρόνια άνεργοι, να διατηρήσουν τον προηγούμενο σωρευμένο χρόνο ανεργίας και ως εκ τούτου την ιδιότητα του μακροχρόνια ανέργου, εφόσον απασχοληθούν με περιστασιακή εργασία μέχρι και 70 ημερομισθίων ανά δωδεκάμηνο.
Β) Διατηρούν το δικαίωμα στις παροχές των μακροχρονίως ανέργων (επίδομα, μοριοδότηση, διευκολύνσεις κλπ.).
OAED.GR ΕΠΙΔΟΜΑ ΑΝΕΡΓΙΑΣ ΝΕΑ ΟΑΕΔ ΟΑΕΔ 2017 ΟΑΕΔ ΕΙΔΗΣΕΙΣ ΟΑΕΔ ΕΠΙΔΟΜΑ ΑΝΕΡΓΙΑΣ 2017-08-21
ΟΑΕΔ: Τι αλλάζει στο επίδομα ανεργίας- Τελευταίες ειδήσεις τώρα
ΟΑΕΔ: Πότε χάνεται το επίδομα ανεργίας
Ταμείο ανεργίας: Δικαιούχοι και δικαιολογητικά για το επίδομα ανεργίας
ΟΑΕΔ: Οριστικός πίνακας Πιστοποιημένων Ιδιωτών ΙΕΚ Αττικής
Ετικέτες: OAED.GR ΕΠΙΔΟΜΑ ΑΝΕΡΓΙΑΣ ΝΕΑ ΟΑΕΔ ΟΑΕΔ 2017 ΟΑΕΔ ΕΙΔΗΣΕΙΣ ΟΑΕΔ ΕΠΙΔΟΜΑ ΑΝΕΡΓΙΑΣ
Προηγούμενο: Aρκούδα επιτέθηκε σε κυνηγό στη Φλώρινα
Επόμενο: Υψηλός και σήμερα ο κίνδυνος πυρκαγιών -Ποιες περιοχές αφορά